Številka: 4780-1/2025-3340-2

Datum: 21.3. 2025

Republika Slovenija, Ministrstvo za kulturo, Maistrova ulica 10, 1000 Ljubljana, na podlagi 49., 52., drugega odstavka 53., 77. in 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju: ZSPDSLS-1) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18, v nadaljevanju: Uredba) objavlja

**NAMERO O SKLENITVI POGODBE ZA PRODAJO LESA NA PANJU**

**v gozdu na območju gradu Negova**

1. **Naziv in sedež upravljavca**

Republika Slovenija, Ministrstvo za kulturo, Maistrova ulica 10, 1000 Ljubljana.

1. **Predmet neposredne pogodbe**

Predmet namere o sklenitvi neposredne pogodbe je prodaja lesa na zemljiščih s parcelnimi številkami 1197, 1199, 1191/1, 1191/2, 1191/3, 1190/18 ter 1190/20, k.o. 208 – Negova, v GGE Gornja Radgona, kakor je odkazan na podlagi dveh odločb o odobritvi poseka izbranih dreves pristojnega Zavoda za gozdove Slovenije (ZGS), Območna enota Murska Sobota, Krajevna enota Radenci, št. 3408-13-2133-A223/24-1 in 3408-13-2133-A224/24, z dne 9.12.2024.

Predmet prodaje je skupaj 128,9 m³ lesa, od tega 123,1 m³ listavcev in 5,8 m³ iglavcev v bruto izmeri, na podlagi izbranega in označenega drevja (skupaj 112 dreves v odločbi določenih drevesnih vrst in sečnje).

Les se prodaja na panju po načelu »videno-kupljeno« glede na stanje pred sečnjo, z izključitvijo ugovora stvarnih napak. Organizator ne odgovarja za morebitne razlike med dejanskim stanjem na terenu in podatkov iz izdanih odločb ZGS.

1. **Vrednost predmeta prodaje**

Cena za prodajo lesa na panju, specificiranega v 2. točki tega razpisa, znaša **3.010,00 €.**

Prodajna cena po pogodbi ne vključuje davka na dodano vrednost (DDV), ki ga plača kupec.

1. **Izbor sklenitelja prodajne pogodbe**

Prodajna pogodba se sklene neposredno z zainteresirano osebo, ki ob izpolnjevanju vseh pogojev z izpolnitvijo Prijavnega obrazca poda prijavo v tem postopku.

**V kolikor poda prijavo več zainteresiranih oseb,** se bodo z njimi v skladu s četrtim odstavkom 52. člena ZSPDSLS-1 **opravila pogajanja o ceni.** Pogodba se bo sklenila z osebo, ki bo na koncu ponudila najvišjo ceno.

Način oziroma protokol pogajanj sprejme upravljavec, ki ga pred začetkom predstavi sodelujočim v postopku.

1. **Sklenitev pogodbe in plačilo kupnine**

Kupec lesa na panju mora podpisati kupoprodajno pogodbo v 15 dneh po pozivu k sklenitvi pogodbe. V kolikor pogodbe v zakonskih rokih ne podpiše, si prodajalec pridržuje pravico povabiti k podpisu pogodbe morebitnega drugega ponudnika oz. zainteresirano osebo, ki je vložila prijavo. Pogodba se šteje za sklenjeno, ko jo podpišeta obe pogodbeni stranki.

Rok za plačilo celotne kupnine je 30 dni od izdaje računa, kar je bistvena sestavina pravnega posla. Plačilo kupnine se izvede na sporočeni račun organizatorja javnega zbiranja ponudb.

Kupec oz. sklenitelj pogodbe nosi obveznost plačila vseh morebitnih javnih dajatev ali drugih stroškov v zvezi s sklenitvijo ali realizacijo pogodbe.

1. **Drugi pogoji postopka**

Na objavljeno namero za prodajo lesa na panju se lahko prijavijo le subjekti, ki so v skladu s pozitivno zakonodajo lahko izvajalci del v gozdu (gozdarskih storitev) in so za to dejavnost registrirani in usposobljeni. V času trajanja razpisnega postopka ponudniku ne sme biti prepovedano izvajanje gozdarske dejavnosti z izdano odločbo pristojnega inšpektorata ali izrečen drug ukrep, ki preprečuje njegovo poslovno dejavnost.

Prijavo je mogoče vložiti le samostojno, skupna prijava več pravnih in/ali fizičnih oseb ni dopustna. Ponudba mora biti veljavna najmanj 90 dni od dneva izteka roka za njeno oddajo.

Kot zainteresirane osebe v tem postopku ne morejo sodelovati cenilec in člani komisije za vodenje postopka prodaje ter z njimi povezane osebe (šesti in sedmi odstavek 51. člena ZSPDSLS-1). Kupec bo pred podpisom pogodbe dolžan podati pisno izjavo o nepovezanosti.

V tem postopku ne morejo sodelovati tudi subjekti, zoper katere je začet postopek prisilne poravnave, stečaja ali likvidacije, ali ki imajo do Republike Slovenije neporavnane davčne obveznosti.

Organizator postopka z objavo namere o sklenitvi neposredne pogodbe za najem lahko v skladu z zakonodajo (četrti odstavek 49. člena ZSPDSLS-1), vse do sklenitve pravnega posla, postopek ustavi oziroma ne sklene pogodbe z nobeno zainteresirano osebo brez odškodninske odgovornosti.

1. **Obvezne sestavine prijave**

Prijava na namero za sklenitev neposredne pogodbe mora biti **obvezno predložena z izpolnitvijo posebnega Prijavnega obrazca,** ki je priloga tega razpisa, sicer se bo štela za nepopolno. Podpisana mora biti s strani odgovorne osebe ponudnika ter žigosana, v kolikor ponudnik posluje z žigom.

Prijava mora vsebovati:

* firmo ponudnika oz. ime in priimek ponudnika ter naslov sedeža ponudnika oz. stalnega bivališča ponudnika,
* matično in davčno številko ponudnika, številko TRR in ime banke,
* kontaktno osebo ponudnika in njegovo telefonsko številko,
* navedbo, da je ponudba veljavna najmanj 90 dni od dneva odpiranja ponudb ter druge na Prijavnem obrazcu zahtevane izjave.

Preverjanje izpolnjevanja vseh v razpisu zahtevanih pogojev se bo izvedlo s skleniteljem pogodbe, v ta namen je le-ta dolžan organizatorju dostaviti vse zahtevane dokumente oziroma dokazila.

1. **Rok za oddajo prijave**

Rok za prijavo na namero za sklenitev prodajne pogodbe je **četrtek, 17. april 2025.** Za pravočasne se bodo štele vse prijave, ki bodo do vključno tega dne do 12.00 ure oddane neposredno v glavno pisarno organizatorja: Ministrstvo za kulturo, Maistrova ulica 10, 1000 Ljubljana, ali bodo do vključno tega dne na navedeni naslov poslane s priporočeno poštno pošiljko. Na pošiljki mora biti pripis: »NAMERA O SKLENITVI POGODBE ZA PRODAJO LESA NA PANJU V GOZDU NA OBMOČJU GRADU NEGOVA – NE ODPIRAJ«.

Nepravočasne in nepopolne prijave bodo iz postopka izločene.

1. **Drugo**

Vsa dodatna pojasnila in informacije glede predmeta prodaje in pogojev postopka lahko interesenti pridobijo pri kontaktnih osebah, zaposlenih pri organizatorju, in sicer

za vprašanja v zvezi z izvedbo postopka Damir Marinč, na telefonski številki (01) 369 58 97 ali po e-pošti: damir.marinc@gov.si ter

za vprašanja glede predmeta prodaje Nataša Jurgec Gurnick, na telefonski številki (01) 369 59 57, ali po e-pošti: natasa.jurgec-gurnick@gov.si. Ogled je možen po predhodni uskladitvi termina.

Interesenti lahko za namen sodelovanja v postopku pridobijo kopije odločb ZGS, v katerih so specificirani vsi podatki glede vrste in količin odkazanega drevja.

Pri kontaktni osebi je v skladu s 13. členom Splošne uredbe o varstvu podatkov (GDPR) možno posebej pridobiti tudi obvestilo o načinu obdelovanja osebnih podatkov, pridobljenih v sklopu izvedbe razpisa s strani prijaviteljev posredovanimi izpolnjenimi Prijavnimi obrazci (organizator drugih osebnih podatkov ne bo pridobival).

V primeru izvedbe pogajanj z več zainteresiranimi osebami, ki bodo podale pravilno (popolno in pravočasno) prijavo v tem postopku, bo določen termin in kraj izvedbe, o čemer bodo stranke obveščene najmanj 3 delovne dni prej po elektronski pošti na naslov, naveden v izpolnjenem prijavnem obrazcu.

Dr. Asta Vrečko

 ministrica